O adolescentă și-a vândut tablourile pictate în epidemie și a donat banii spitalelor. Ce sumă a strâns.
O adolescentă din Lugoj, județul Timiș, a pictat în epidemie 19 tablouri. Le-a vândut și a donat banii spitalelor. Copila a strâns o sumă considerabilă din tablouri.
"În urma carantinei, din compasiune pentru cadrele medicale, mă gândesc să încerc a ajuta sistemul medical. În data de 24.03.2020 încep a picta primul tablou și prin vânzarea lui continui în speranța de a strânge cât mai mulți bani pentru susținerea spitalelor“, a scris fata de 15 ani.Apoi, adolescenta a anunțat că a continuat proiectul "prin cele 19 tablouri vândute“.În urma vânzării s-a strâns suma totală de 6.440 lei. Suma cea mai mare încasată pentru un tablou a fost 650 lei, iar cea mai mică 100 de lei."Împreună am luptat împotriva virusului. Vă mulțumesc tuturor!“, a scris adolescenta.